พอดีช่วงก่อนเป็นประจำเดือนมีอาการปวดท้องน้อยแบบเจ็บจี๊ดเลยค่ะ สังเกตดูเหมือนมักจะเป็นก่อนประจำเดือน 1 สัปดาห์ ตอนนี้ยังไม่มีเวลาไปหาแต่อยากมาสอบถามดูก่อนไปพบค่ะว่ามีโอกาสจะเป็นมะเร็งไหมคะ และมักจะตกขาวเยอะมากๆ เลยค่ะ บางทีเป็นนเหมือนขุ่นขาว ๆ เหนียว ๆ ค่ะ ปล.อายุ 23 แต่ยังไม่เคยมีเพศสัมพันธ์มาก่อนนะคะ
สวัสดีค่ะ @ส่วนอาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้น **หากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะ แต่หากมีอาการปวดท้องน้อยร่วมกับประจำเดือนผิดปกติ อาจเป็นจากความผิดปกติของมดลูกและรังไข่ได้ @จากที่ สอบถามมา ยังไม่สามารถระบุสาเหตุของอาการปวดท้องน้อยและอาการตกขาวที่มากผิดปกติได้นะคะ แนะนำไปพบสูตินารีแพทย์เพื่อตรวจวินิจฉัยโรคอีกทีนะคะ